钦定古今图书集成/明伦汇编/官常典/第716卷 > 荀济
## 钦定古今图书集成/明伦汇编/官常典/第716卷 > 荀济

按《通鉴纲目》：东魏孝静帝武定五年秋七月，东魏大
将军高澄幽魏主于舍章堂，烹侍读荀济。初，济少居
江东，博学能文，与梁主有布衣之旧，知梁主有大志，
然负气不服，常谓人曰：“会于盾鼻上磨墨檄之。”梁主
甚不平。及即位，或荐之，梁主曰：“乱俗好反，不可用也。”
济上书谏梁主崇信佛法，塔寺奢费。梁主大怒，欲斩
之。朱异密告之，济逃奔东魏，澄以为侍读。及败，下辩
曰：“自伤年纪摧颓，功名不立，故欲挟天子，诛权臣。”澄
欲宥其死，亲问之曰：“荀公何意反？”济曰：“奉诏诛高澄，
何谓反耶？”遂烹之。